SSF เผยบอร์ดอนุมัติการกู้เงิน-ค้ำประกันเงินกู้ของบริษัทย่อย
SSF เผยบอร์ดอนุมัติการกู้เงิน-ค้ำประกันเงินกู้ของบริษัทย่อย “โมบาย โลจิสติกส์” โดยปรับเพิ่มวงเงินกู้จาก 225 ลบ. เป็น 280 ลบ.
17 ธ.ค. 2558

บริษัท สุรพลฟู้ดส์ จำกัด (มหาชน) หรือ SSF ระบุว่า ในการประชุมคณะกรรมการบริษัทเมื่อวันที่ 16 ธันวาคม 2558 ได้มีมติเป็นเอกฉันท์อนุมัติการกู้เงินและการค้ำประกันเงินกู้ของบริษัท โมบาย โลจิสติกส์ จำกัด (หรือ MBL) ซึ่งบริษัทถือหุ้นใน MBL ในสัดส่วนร้อยละ 75 ของทุนจดทะเบียน รายละเอียดที่สำคัญดังนี้
1. อนุมัติปรับเพิ่มวงเงินกู้ของบริษัท โมบาย โลจิสติกส์ จำกัด จาก 225,000,000 บาท เป็น 280,000,000 บาท ประกอบด้วยเงินกู้ระยะยาว ในวงเงิน 225,000,000 บาท และเงินกู้ระยะสั้นและอื่นๆ ในวงเงินไม่เกิน 55,000,000 บาท
ทั้งนี้ ผู้ถือหุ้นทุกรายใน MBL จะค้ำประกันเงินกู้ดังกล่าว ตามสัดส่วนการถือหุ้น โดยบริษัทจะค้าประกันเงินกู้ ตามสัดส่วนการถือหุ้น คือ ร้อยละ 75 ทั้งนี้ การกู้เงินดังกล่าวเป็นส่วนหนึ่งของมูลค่าเงินลงทุนรวมทั้งหมด เพื่อใช้ในการก่อสร้างคลังสินค้าปรับอุณหภูมิ ดังมีรายละเอียดตามที่ได้เคยแจ้งต่อตลาดหลักทรัพย์ฯ และนักลงทุนแล้ว ตามที่ระบุในหนังสือของบริษัทลงวันที่ 18 มิถุนายน 2558 เรื่องการอนุมัติโครงการลงทุนฯ
2. การปรับเพิ่มวงเงินกู้ดังกล่าว จานวน 55,000,000 บาท เนื่องจากมีการขอวงเงินสินเชื่อระยะสั้น สำหรับใช้เป็นเงินทุนหมุนเวียนของ MBL ซึ่งจะมีการเบิกใช้ตามความจำเป็นในแต่ละช่วงเวลา